section_heading: Matematičko objašnjenje
paragraph_text: Rutherford je pretpostavio da do skretanja dolazi zbog djelovanja Coulombove sile ili odbijajuće elektrostatičke sile između alfa-čestica s električnim nabojem Z<sub>1</sub> i jezgre atoma s električnim nabojem Z<sub>2</sub> (Z – atomski broj). Pošto je masa atomske jezgre metala puno veća od mase alfa-čestice, pretpostavka je da je atomska jezgra metala nepokretna. Osim toga, pretpostavka je da elektron ne utječe na skretanje alfa-čestice zbog svoje male mase.